62020TJ0296_RES
Дело T‑296/20
Amer FOZ
срещу
Съвет на Европейския съюз
Решение на Общия съд (четвърти състав) от 18 май 2022 година
„Обща външна политика и политика на сигурност — Ограничителни мерки срещу Сирия — Замразяване на средства — Грешка в преценката — Пропорционалност — Право на собственост — Право да се упражнява икономическа дейност — Злоупотреба с власт — Задължение за мотивиране — Право на защита — Право на справедлив процес — Определяне на критериите за включване“
Актове на институциите — Мотивиране — Задължение — Обхват — Ограничителни мерки срещу Сирия — Забрана за влизане и преминаване, както и замразяване на средствата на видните бизнесмени, извършващи дейност в Сирия — Решение, което се вписва в известен на заинтересованото лице контекст, позволяващ му да разбере обхвата на приетата спрямо него мярка — Допустимост на кратки мотиви
(член 296 ДФЕС; приложение I към Решение 2013/255/ОВППС на Съвета, изменено с решения (ОВППС) 2015/1836, (ОВППС) 2020/212, (ОВППС) 2020/719 и (ОВППС) 2021/855; приложение II към регламенти № 36/2012, 2020/211, 2020/716 и 2021/848 на Съвета)
(вж. т. 35—40, 44, 45, 48, 49 и 53)
Обща външна политика и политика на сигурност — Специфични ограничителни мерки по отношение на някои лица и образувания с оглед на положението в Сирия — Решение 2013/255/ОВППС и Регламент № 36/2012 — Критерии за приемане на ограничителните мерки — Видни бизнесмени, извършващи дейност в Сирия — Свързаност със сирийски режим — Връзка с лице или образувание, за което се отнасят ограничителните мерки — Понятия — Хипотеза на множество едновременни привръзки
(член 296 ДФЕС; член 27, параграф 1 и параграф 2, буква а) и член 28, параграф 1, параграф 2, буква а) и параграф 3 от Решение 2013/255/PESC на Съвета, изменено с решения (ОВППС) 2015/1836, (ОВППС) 2020/212, (ОВППС) 2020/719 и (ОВППС) 2021/855, и приложение I към него; член 15, параграф 1, буква а), параграф 1а, буква а) и параграф 1б от Регламент № 36/2012 на Съвета и приложение II към него, приложение II към регламенти 2015/1828, 2020/211, 2020/716 и 2021/848 на Съвета)
(вж. т. 43, 46, 82—94)
Право на Европейския съюз — Принципи — Право на защита — Право на ефективна съдебна защита — Ограничителни мерки срещу Сирия — Замразяване на средства на лица, образувания или органи, свързани със сирийския режим — Задължение за съобщаване на индивидуалните и конкретни причини за взетите решения — Обхват — Уведомяване на заинтересованото лице чрез публикация в Официален вестник — Допустимост — Нарушение — Липса
(член 41, параграф 2, буква а) и член 52, параграф 1 от Хартата на основните права на Европейския съюз; приложение I към Решение 2013/255/ОВППС на Съвета, изменено с решения (ОВППС) 2015/1836, (ОВППС) 2020/212, (ОВППС) 2020/719 и (ОВППС) 2021/855; приложение II към регламенти 2020/211, 2020/716 и 2020/848 на Съвета)
(вж. т. 56—59, 61—64)
Право на Европейския съюз — Принципи — Право на защита — Ограничителни мерки срещу Сирия — Право предварително формално изслушване — Липса
(приложение I към Решение 2013/255/ОВППС на Съвета, изменено с решения (ОВППС) 2015/1836, (ОВППС) 2020/212, (ОВППС) 2020/719 и (ОВППС) 2021/855; приложение II към регламенти № 36/2012, 2020/211, 2020/716 и 2021/848 на Съвета)
(вж. т. 60)
Обща външна политика и политика на сигурност — Специфични ограничителни мерки срещу Сирия — Замразяване на средства на лица, образувания или органи, свързани със сирийския режим — Право на защита — Съобщаване на уличаващите доказателства — Последващо решение, което оставя името на жалбоподателя в списъка на лицата, за които се отнасят тези мерки — Липса на нови основания — Нарушение на правото на изслушване — Липса
(приложение I към Решение 2013/255/ОВППС на Съвета, изменено с решения (ОВППС) 2015/1836, (ОВППС) 2020/719 и (ОВППС) 2021/855; приложение II към регламенти № 36/2012, 2020/716 и 2021/848 на Съвета)
(вж. т. 66—68 и 70)
Европейски съюз — Съдебен контрол за законосъобразност на актовете на институциите — Ограничителни мерки срещу Сирия — Обхват на контрола — Доказване на основателността на мярката — Задължение на компетентния орган на Съюза да докаже при оспорване основателността на съображенията срещу засегнатите лица или образувания — Предели на правото на преценка на посочения компетентен орган
(член 47 от Хартата на основните права на Европейския съюз; член 27, параграф 4 и член 28, параграф 4 от Решение 2013/255/ОВППС на Съвета, изменено с решения (ОВППС) 2015/1836, (ОВППС) 2020/212, (ОВППС) 2020/719 и (ОВППС) 2021/855, и приложение I към него; приложение II към регламенти № 36/2012, 2020/211, 2020/716 и 2021/848 на Съвета)
(вж. т. 71—77 и 154)
Европейски съюз — Съдебен контрол за законосъобразност на актовете на институциите — Ограничителни мерки срещу Сирия — Обхват на контрола — Включване на жалбоподателя в приложения към обжалваното решение списък поради това, че е виден бизнесмен, извършващ дейност в Сирия — Обществено достъпни документи — Доказателствена стойност — Принцип на свободна преценка на доказателствата
(приложение I към Решение 2013/255/ОВППС на Съвета, изменено с решения (ОВППС) 2015/1836, (ОВППС) 2020/212, (ОВППС) 2020/719 и (ОВППС) 2021/855; приложение II към регламенти № 36/2012, 2020/211, 2020/716 и 2021/848 на Съвета)
(вж. т. 96, 97, 101, 102, 104—106, 109—112)
Обща външна политика и политика на сигурност — Ограничителни мерки срещу Сирия — Замразяване на средства и на икономически ресурси — Жалба за отмяна на лице, свързано с лице или образувание, за които се отнася решение за замразяване на средствата — Разпределяне на доказателствената тежест — Решение, основано на съвкупност от улики — Допустимост — Условия
(член 296 ДФЕС; член 27, параграф 2, буква б) и член 28, параграф 2, буква б) от Решение 2013/255/PESC на Съвета, изменено с решения (ОВППС) 2015/1836, (ОВППС) 2020/212, (ОВППС) 2020/719 и (ОВППС) 2021/855, и приложение I към него; член 15, параграф 1а, буква б) от Регламент № 36/2012 на Съвета и приложение II към него; регламенти 2020/211, 2020/716 и 2021/848 на Съвета)
(вж. т. 115, 118, 119, 129, 144, 152, 155, 158, 163—166 и 177)
Обща външна политика и политика на сигурност — Специфични ограничителни мерки по отношение на някои лица и образувания с оглед на положението в Сирия — Решение 2013/255/ОВППС и Регламент № 36/2012 — Презумпция за подкрепа на сирийския режим по отношение на видните бизнесмени, извършващи дейност в Сирия — Допустимост — Условия — Оборима презумпция — Доказателство в обратен смисъл — Липса
(член 27, параграф 3 и член 28, параграф 3 от Решение 2013/255/ОВППС на Съвета, изменено с решения (ОВППС) 2015/1836, (ОВППС) 2020/212, (ОВППС) 2020/719 и (ОВППС) 2021/855, и приложение I към него; приложение II към регламенти № 36/2012, 2020/211, 2020/716 и 2021/848 на Съвета)
(вж. т. 168—170)
Съдебно производство — Доказване — Писмено доказателство — Показания — Доказателствена стойност — Преценка на съда на Съюза — Критерии
(приложение I към Решение 2013/255/ОВППС на Съвета, изменено с решения (ОВППС) 2015/1836, (ОВППС) 2020/212, (ОВППС) 2020/719 и (ОВППС) 2021/855; приложение II към регламенти № 36/2012, 2020/211, 2020/716 и 2021/848 на Съвета)
(вж. т. 171)
Обща външна политика и политика на сигурност — Специфични ограничителни мерки по отношение на някои лица и образувания с оглед на положението в Сирия — Решение 2013/255/ОВППС — Презумпция за подкрепа на сирийския режим по отношение на видните бизнесмени, извършващи дейност в Сирия — Връзка с лице или образувание, за което се отнасят ограничителните мерки — Включване на разглежданото лице, за да се избегне риск от заобикаляне на приетите ограничителни мерки — Допустимост
(член 27, параграфи 2 и 3 и член 28, параграфи 2 и 3 от Решение 2013/255/ОВППС на Съвета, изменено с Решение (ОВППС) 2015/1836; член 15, параграф 1б от Регламент № 36/2012 и Регламент 2015/1828)
(вж. т. 173, 174 и 176)
Обща външна политика и политика на сигурност — Ограничителни мерки срещу Сирия — Замразяване на средства и ограничаване на достъпа на лица, образувания или органи, свързани със сирийския режим — Ограничение на правото на собственост и на правото на свободно упражняване на икономическа дейност — Нарушение на принципа на пропорционалност — Липса
(член 5, параграф 4 ДЕС; членове 15, 16 и 17 от Хартата на основните права на Европейския съюз; приложение 1 към Решение 2013/255/ОВППС на Съвета, изменено с решения (ОВППС) 2015/1836, (ОВППС) 2020/212, (ОВППС) 2020/719 и (ОВППС) 2021/855, приложение II към регламенти № 36/2012, 2020/211, 2020/716 и 2021/848 на Съвета)
(вж. т. 188—197)
Резюме
Г‑н Amer Foz е бизнесмен със сирийско гражданство. През февруари 2020 г. (
1
) името му е включено в списъка на лицата и образуванията, за които се отнасят ограничителните мерки срещу Сирийската арабска република, приети от Съвета на Европейския съюз, а впоследствие през май 2020 и май 2021 (
2
) името му е оставено в този списък. Г‑н Amer Foz е включен във въпросния списък като виден бизнесмен с лични и семейни бизнес интереси и дейности в редица сектори на сирийската икономика, облагодетелстващ се финансово от достъпа до търговски възможности и подкрепящ сирийския режим, като същевременно е свързан с брат си, г‑н Samer Foz, който също е включен в списъците. През май 2021 г. Съветът посочва също, че г‑н Amer Foz изпълнява редица търговски проекти с брат си, по-специално в сектора на производство на кабели и на електроенергия чрез използване на слънчева енергия, и че двамата братя осъществяват различни дейности с Ислямска държава в Ирак и Леванта (наричана по-нататък „ИДИЛ“) от името на сирийския режим, включително предоставянето на оръжия и боеприпаси в замяна на пшеница и нефт.
Името на г‑н Amer Foz е включено в разглежданите списъци с оглед на три критерия, а именно критерия за виден бизнесмен, извършващ дейност в Сирия, критерия за свързаност със сирийския режим и критерия за връзка с лице или образувание, за което се отнасят ограничителните мерки (
3
).
Общият съд отхвърля жалбата за отмяна, подадена от г‑н Amer Foz срещу актовете, с които името му е включено в спорните списъци (наричани по-нататък „първоначалните актове“, „актовете за оставане в списъците от 2020 г.“ и „актовете за оставане в списъците от 2021 г.“), като уточнява критериите, свързани с посоченото включване, в хипотезата на едновременно прилагане от страна на Съвета на различни критерии за включване. В този контекст Общият съд уточнява по-специално обхвата на критерия за връзката с друго лице или образувание, за което вече се отнасят ограничителни мерки. Той разглежда също така за първи път условието за наличие на достатъчна информация, указваща, че включените в списъците лица не са свързани с реален риск от заобикаляне на приетите мерки. Ако това условие е изпълнено, лице, свързано с друго лице или образувание, за което се отнасят ограничителни мерки, не остава включено във въпросните списъци.
Съображения на Общия съд
Общият съд припомня най-напред, че за едно и също лице могат да се припокриват няколко основания за включване, като в тази хипотеза се прави позоваване на различни критерии. В приложение по аналогия на решение Kaddour/Съвет (
4
) дадено лице може да бъде квалифицирано като виден бизнесмен, извършващ дейност в Сирия, и да се счита за свързано, по-специално чрез делови връзки, с друго лице, за което се отнасят ограничителните мерки, посредством същите тези дейности. Освен това лицето може да бъде свързано със сирийския режим, като същевременно по същите причини е свързано с лице, за което се отнасят ограничителните мерки.
По-нататък, що се отнася до критерия за връзката, поддържана от г‑н Аmer Foz с лице или образувание, за което се отнасят ограничителните мерки (
5
), Общият съд припомня, че братът на г‑н Аmer Foz е бил включен поради статута му на виден бизнесмен, извършващ дейност в Сирия, и поради свързаността му със сирийския режим. Тъй като последният не е доказал пред Общия съд (
6
), че приетите срещу него мерки трябва да бъдат отменени, те се ползват от презумпцията за законосъобразност, свързана с актовете на институциите на Съюза, и следователно продължават да произвеждат правни последици, докато не бъдат оттеглени, отменени или обявени за невалидни. Тъй като Съветът не твърди, че принадлежността към семейство Foz е самостоятелен критерий за включване, за разлика от принадлежността към семействата Al-Assad или Makhlouf съгласно Решение 2013/255, Общият съд приема, че наличието на тази братска връзка трябва да се разглежда като фактическо обстоятелство по-специално в рамките на изследването на деловите връзки, поддържани от г‑н Аmer Foz и г‑н Samer Foz.
В това отношение Общият съд стига до извода, че към датата на приемане на първоначалните актове Съветът е представил съвкупност от достатъчно конкретни, точни и съгласувани улики относно връзките, които поддържат г‑н Аmer Foz и г‑н Samer Foz в рамките на посочените делови отношения, от една страна, посредством семейното предприятие Aman Holding и дружеството ASM International General Trading, посредством, от друга страна, посоченото семейно предприятие, що се отнася до актовете за оставане в списъците от 2020 г., и накрая, що се отнася до актовете за оставане в списъците от 2021 г., тъй като извършват дейности с ИДИЛ от името на сирийския режим. Наличието на делови връзки между двамата мъже се конкретизира и във форма на съгласуване при управлението на техните портфейли от акции.
Накрая, с оглед на релевантните разпоредби на Решение 2013/255, изменено с Решение 2015/1836, като се има предвид привилегированото положение на г‑н Samer Foz в сирийската икономика и влиянието му, съществуващите или минали делови връзки между г‑н Аmer Foz и него, поради факта че са братя, поради значимостта на семейното предприятие, в което са притежавали дялове и са заемали отговорни длъжности, както и поради невъзможността да се отхвърли възможно съгласуване между г‑н Аmer Foz и неговия брат относно прехвърляне на техни дялове в различни дружества, Общият съд постановява, че е разумно да се приеме, че г‑н Аmer Foz е свързан с реален риск от заобикаляне на ограничителните мерки.
(
1
)	Решение за изпълнение (ОВППС) 2020/212 на Съвета от 17 февруари 2020 година за прилагане на Решение 2013/255/ОВППС относно ограничителни мерки срещу Сирия (ОВ L 43 I, 2020 г., стр. 6) и Регламент за изпълнение (ЕС) 2020/211 на Съвета от 17 февруари 2020 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 43 I, 2020 г., стр. 1).
(
2
)	Решение (ОВППС) 2020/719 на Съвета от 28 май 2020 година за изменение на Решение 2013/255/ОВППС относно ограничителни мерки срещу Сирия (ОВ L 168, 2020 г., стр. 66) и Регламент за изпълнение (ЕС) 2020/716 на Съвета от 28 май 2020 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 168, 2020 г., стр. 1); Решение (ОВППС) 2021/855 на Съвета от 27 май 2021 година за изменение на Решение 2013/255/ОВППС относно ограничителни мерки срещу Сирия (ОВ L 188, 2021 г., стр. 90) и Регламент за изпълнение (ЕС) 2021/848 на Съвета от 27 май 2021 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 188, 2021 г., стр. 18).
(
3
)	В подкрепа на основанията, от една страна, е критерият за виден бизнесмен, извършващ дейност в Сирия, определен в член 27, параграф 2, буква а) и в член 28 от Решение 2013/255, изменено с Решение 2015/1836, и в член 15, параграф 1а, буква а) от Регламент № 36/2012, изменен с Регламент 2015/1828, от друга страна, критерият за свързаност със сирийския режим, определен в член 27, параграф 1 и член 28 от въпросното решение и в член 15, параграф 1, буква а) от въпросния регламент, и накрая, критерият за връзка с лице или образувание, за което се отнасят ограничителните мерки, определен в член 27, последната част от изречението на параграф 2, и в член 28, параграф 2 от Решение 2013/255, както и в член 15, последната част от изречението на параграф 1а от Регламент № 36/2012.
(
4
)	Решение от 23 септември 2020 г., Kaddour/Съвет (T 510/18, EU:T:2020:436, т. 77).
(
5
)	Член 27, параграф 2 и член 28, параграф 2 от Решение 2013/255, изменено с Решение 2015/1836.
(
6
)	Вж. по този повод решение от 24 ноември 2021 г., Foz/Съвет (T‑258/19, непубликувано, EU:T:2021:820).